Ditysparedrus

Ditysparedrus er en utdødd slekt av lange og slanke biller som vanligvis er lite sklerotiserte, dvs. myke.

Utseende 
Små til middelsstore (4-9 mm), slanke biller, fossilene er brunlige på farge. Hodet er bredere enn pronotum, med utstående, nyreformede fasettøyne. Antennene er 11-leddete, lange og tynne, trådformede. Brystskjoldet (pronotum) er litt lengre enn bredt, mye smalere enn dekkvingene, hvelvet, ofte med knøler eller groper. Dekkvingene er litt utvidet bakover. Beina er slanke.

Levevis 
Bløtbukkenes larver lever enten inne i plantestengler eller i fuktig, råtten, død ved. De rører ikke friskt tømmer og gjør dermed ikke noen skade der det ikke er betydelige råteskader fra før.  De voksne billene finner man ofte på blomster, særlig i kurvplantefamilien, der de spiser pollen. De er aktive i solskinn.

Utbredelse i tid og rom 
Slekten er kjent fra rav fra Myanmar. Dette stammer fra Midtre Kritt, ca. 99 millioner år før nåtid.

Systematisk inndeling 

 Ordenen biller, Coleoptera
 Underordenen Polyphaga
 Gruppen (infraorden) Cucujiformia
 Overfamilien heteromerer, Tenebrionoidea Latreille, 1802
 Familien Bløtbukker, Oedemeridae Latreille, 1810
 Underfamilien Råtebløtbukker, Calopodinae Costa, 1852
 Slekten †Ditysparedrus Vitali & Legalov, 2020
 †Ditysparedrus gigas Vitali & Legalov, 2020
 †Ditysparedrus obscurus Vitali & Legalov, 2020
 †Ditysparedrus serixioides Vitali & Legalov, 2020
 †Ditysparedrus uniformis Vitali & Legalov, 2020

Referanser

Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.
 Zahradnìk, J. og Chvála, M. 1991. Teknologisk forlags store bok om insekter. N.W. Damm. Om bløtbukker, side 324-325.

Eksterne lenker 
 

Bløtbukker
Biller formelt beskrevet i 2020
Dyr formelt beskrevet av Francesco Vitali
Dyr formelt beskrevet av Andrej Aleksandrovich Legalov